-บรรยากาศ- 
ร้านนี้อยู่ในตลาดสดวรจักรค่ะ ซึ่งทางร้านจะเปิดเฉพาะตอนเย็น ที่ตลาดปิดแล้ว ทางร้านจะเปิดไฟสว่างๆ สิ่งแรกที่สะดุดตาก็คือเปลวไฟสีแดงที่พลุ่งพล่านมาจากเตาถ่านคั่วก๋วยเตี๋ยวค่ะ ทางร้านจะเปิดบ้านประมาณสามหลังไว้เป็นที่นั่งค่ะ

-เมนู- 
ก๋วยเตี๋ยวคั่วไก่ (หมู,ไก่,กุ้ง,เบคอน) จานละ 55-70 บาท
เส้นใหญ่คั่ว/น้ำๅลวก/แห้ง จานละ 55-70 บาท
บะหมี่คั่ว/น้ำ/ลวก/แห้ง จานละ 55-70 บาท
ข้าวผัด/ข้าวต้ม/เกาเหลา จานละ 55-70 บาท
ปีกไก่ทอดน้ำปลา จานละ 40 บาท
เต้าฮวย/เยลลี่ฟรุ๊ตสลัด ถ้วยละ 35 บาท
เค้ก ชิ้นละ 50 บาท

-อาหารที่สั่ง- 
1. “เส้นหมี่คั่วไก่” (55 บาท) พอดูจากรูปโพสต์มาก่อนหน้าคิดว่าจะได้น้อยแน่นอน แต่ผิดคาดค่ะ ทางร้านเสิร์ฟมาปริมาณแบบทานแล้วอิ่ม เส้นหมี่คั่วหอมๆ หอมกลิ่นคั่วจากเตาถ่านดูโบราณ วางบนผักกาดหอมสีเขียวสด ส่วนไก่เป็นชิ้นกลมๆคล้ายลูกชิ้นค่ะ เนื้อไก่นิ่มๆทานง่าย
2. "ข้าวผัด" (55 บาท) ข้าวผัดจานนี้เสิร์ฟมาหอมเตาถ่านแบบไม่น้อยหน้าก๋วยเตี๋ยวคั่วค่ะ ข้าวผัดมาร่วนดี มีทั้งไก่ กุ้ง เบคอน รสชาติอาจจืดไปนิดค่ะ แต่เติมพริกน้ำปลานิดหน่อย อร่อยค่ะ

-บริการ- 
ทางร้านมีลูกค้าค่อนข้างเยอะค่ะ ต้องรออาหารหน่อย

-การเดินทาง- 
ร้านอยู่ในตลาดวรจักรค่ะ ถ้าเดินจากหน้าตลาดเข้าไปก็เดินตรงไปเรื่อยๆเลยค่ะ

-ที่จอดรถ-
ต้องจอดด้านนอก ริมถนนค่ะ

KiMCHi WaSaBi
29/07/2014